تورکیه- امریکا قوشمه ایالتلری مناسبت لری میلادی 2023- ییلده هم مثبت جهتده آلغه کیتیش گه دوام ایتماقده.
تورک امریکا سرمایه دار لر کینگشی بیلن امریکا شرکت لری اویوشمه سی تامانیدن بیریلگن اورتاق بیاناتده, تورکیه بیلن امریکا قوشمه ایالتلری اورته سیده گی تجارت حجمی نینگ سونگّی 12 آیده 31,3 میلیارد دالرگه ییتگن لیگی بیلدیریلدی.
آرتیب باریه یاتگن سرمایه گذارلیک لر و تورکیه بازاری گه ینگی کیرگن امریکالیک شرکت لرنینگ فرقلی سکتور لر بوییچه قیزیقیشی بیلن 200 ییللیک اوتمیش گه ایگه مناسبت لر, میلادی 2023- ییل نینگ دسلبکی آلتی آییده هم رواجله نیش گه دوام ایتدی.
بیاناتده, فکر لری گه اورین اجره تیلگن امریکا شرکت لری اویوشمه سی نینگ رهبرلیک کینگشی باشلیغی تانقوت تورنه اوغلی نینگ, اوزاق اوتمیش گه ایگه تورکیه بیلن امریکا قوشمه ایالتلری اورته سیده گی مناسبت لرنینگ, دنیا ده گی اینگ مهم و ستراتیژیک علاقه لر آره سیده اورین آلگن لیگینی بیلدیررایکن, تجارت و سرمایه گذارلیک نینگ اساسی اهمیت گه ایگه ایکن لیگینی معلوم قیلدی.
تورنه اوغلی, تورکیه اقتصادی گه ییللیک 60 میلیارد دالر امکان تامین ایتیب بیریه یاتگن 125 امریکا شرکتی دن نماینده لیک ایته یاتگن لیکلرینی معلوم قیلرایکن, هدف لری نینگ تورکیه نی جهان بازار لری گه کیریته دن بیر کوچ بولیش دن عبارت ایکن لیگینی ایسله تیب اوتدی.
